9



**FILIPINO**

**Sariling Linangang Modyul**

Ikatlong Markahan

Una- Ikawalong Linggo

**Division of Angeles City**

1

#### FILIPINO 9

**GAWAING PAGKATUTO MODYUL 1**

Pangalan: Q3W1

Seksiyon: Petsa:

##### *Isaisip*

**(Susing Konsepto)**

Ang mga tao ay may kaniya-kaniyang pagkakakilanlan. Ngunit, wika nga nila mas makikilala mo ang iyong sarili kapag ikaw ay nakikihalubilo sa ibang tao. Kung minsan naman ay makikilala mo ang iyong sarili sa pamamagitan ng paghahambing ng iyong sarili sa ibang tao. Maaaring positibo o negatibo ito.

Sa ating paglalakbay sa buhay, bagamat sinasabing makikilala mo ang iyong sarili sa pamamagitan ng paghahambing ng sarili sa ibang tao ay dapat mong isaalang-alang kung ano ang mga katangian na maaaring makatulong sa iyong sarili at sa ibang tao. Kung ito man ay negatibo at hindi makatutulong sa iyong sarili’t sa ibang tao, ay iwasan ito. Ang iyo namang sariling kalinangan ay higit pang uunlad kung pag-aaralan natin ang ibang akda tulad ng parabula . May parabula ang iba’t ibang relihiyon na nagsisilbing patnubay sa marangal na pamumuhay. Ang parabulang “Ang Talinghaga Tungkol sa May-Ari ng Ubasan” at “Ang Parabula ng Alibughang Anak” ay tungkol sa mga pangyayaring naganap noong panahon ni Hesus batay sa nakasaad sa Banal na Aklat.

Sa pagtatapos ng aralin na ito ay inaasahang makasusulat ka ng isang paglalahad tungkol sa isang karaniwang bagay na maaaring hugutan ng magandang aral o mahahalagang kaisipan batay sa sumusunod na pamantayan: masining, maayos, makatotohanan, maikli at makapanghihikayat na pamagat at malikhain ang presentasyon.

#### ANO NGA BA ANG PARABULA?

**Ang Parabula** ay nagmula sa salitang Griyego na “***parabole”*** na nagsasaad ng dalawang bagay na maaaring tao, hayop, lugar o pangyayari para paghambingin.

* Ito ay makatotohanang pangyayaring naganap noong panahon ni Hesus batay sa nakasaad sa Banal na Aklat. Ang mga Aral na mapupulot dito ay nagsisilbing patnubay sa marangal na pamumuhay ng mga tao.
* Ang mga mensahe ng parabula ay isinulat na may patalinghagang mga salita o pahayag, na di lamang lumilinlang ng mabuting asal na dapat taglayin kundi ng ating moral at espirituwal na pagkatao.
* Ito ay isang maikling kuwento na umaakay din sa tao sa matuwid na landas ng buhay.

#### Narito ang isang halimbawa ng isang parabula na pinamagatang, “Ang Talinghaga Tungkol sa May-Ari ng Ubasan.”

**TALINGHAGA TUNGKOL SA MAY-ARI NG UBASAN**

Ang kaharian ng langit ay maitutulad sa isang taong lumabas nang maagang- maaga upang humanap ng manggagawa para sa kanyang ubasan. Nang magkasundo na sila sa upa na isang salaping pilak sa maghapon, ang mga manggagawa ay pinapupunta

niya sa kanyang ubasan. Lumabas siyang muli nang mag-ikasiyam ng umaga at nakakita siya ng iba pang tatayo-tayo lamang sa palengke. Sinabi niya sa kanila, “Pumunta rin kayo at magtrabaho sa aking ubasan at bibigyan ko kayo ng karampatang upa.” At pumunta nga sila. Lumabas na naman siya nang mag-ikalabindalawa ng tanghali at nang mag-ikatlo ng hapon, at sa ganoon din ang ginawa niya. Nang mag-ikalima ng hapon, siya’y lumabas muli at nakakita pa ng mga ibang wala ring ginagawa. Sinabi niya sa kanila, “Bakit tatayo-tayo kayo rito sa buong maghapon?” Kasi po’y walang magbigay sa amin ng trabaho, sagot nila. Kaya’t sinabi niya, “Kung gayon, pumunta kayo at magtrabaho kayo sa aking ubasan.”

Nang gumagabi na, sinabi ng may-ari ng ubasan sa kanyang katiwala, “Tawagin mo na ang mga manggagawa at bayaran mo sila magmula sa huli hanggang sa unang nagtrabaho.” Ang mga nagsimula nang mag-ikalima ng hapon ay tumanggap ng tig- iisang salaping pilak. Nang lumapit ang mga nauna, inakala nilang tatanggap sila nang higit doon; ngunit ang bawat isa’y binayaran din ng tig-iisang salaping pilak. Nagreklamo ang mga nagtrabaho sa may-ari ng ubasan. Sinabi nila, “Isang oras lamang gumawa ang mga huling dumating, samantalang maghapon kaming nagtrabaho at nagtiis sa nakapapasong init ng araw, bakit naman pinagpare-pareho ninyo ang aming upa?”

Sumagot ang may-ari ng ubasan sa isa sa kanila, “Kaibigan, hindi kita dinadaya. Hindi ba’t nagkasundo tayo sa isang salaping pilak? Kunin mo ang para sa iyo at umalis ka na. Ano sa iyo kung ibig kong bayaran ang nahuli nang tulad ng ibinayad ko sa iyo.”

Wala ba akong karapatang gawin sa ari-arian ko ang aking maibigan? Kayo ba’y naiinggit dahil ako’y nagmagandang-loob sa iba?”

##### *Alamin*

***Pamantayang Pampagkatuto at koda***

1. Napatutunayang ang mga pangyayari sa binasang parabula ay maaaring maganap sa tunay na buhay sa kasalukuyan **(F9PB-IIIa-50)**
2. Nagagamit nang wasto sa pangungusap ang matatalinghagang pahayag **(F9WG-IIIa-53)**

Ikaw ba ay nakahandang mas lumalim ang iyong kaalaman tungkol sa mga panitikan mula sa mga karatig-bansa natin? Atin munang pag-aralan nang mas malaliman ang tungkol sa isang parabula na pinamagatang, “Ang Talinghaga ng May-Ari ng Ubasan.” Pagkatapos ng aralin na ito, inaasahan kong matututunan mo ang mga sumusunod:

##### *Suriin* Gawain 1

**Panuto: Sagutin ang mga sumusunod. Para sa iyong mga kasagutan sa bilang 1-5 ay ilagay ito sa isang papel.**

1. Binanggit sa parabula ang ubasan, manggagawa, upa na salaping pilak, oras (ikasiyam, ikalabindalawa, ikatlo, ikalima) upang maipahayag ang paghahambing/ipinahihiwatig. Sa iyong palagay, ano ang nais ipahiwatig ng bawat isa? Bakit?

|  |  |
| --- | --- |
| **Binanggit sa Parabula** | **Nais Ipahiwatig** |
| Ubasan |  |
| Manggagawa |  |
| Upang salaping pilak |  |
| Oras (ikasiyam, ikalabindalawa, ikatlo,  ikalima) |  |

1. Para sa iyo, ano ang nais ilarawan ni Hesus sa pagsasalaysay niya tungkol sadalawang uri ng manggagawa sa ubasan? Pangatwiranan.
2. Kung isa ka sa manggagawang maghapon nagtrabaho at nagtiis sa nakapapasong init ng araw ngunit ang tinanggap na upa ay kapareho rin ng isang oras lamang nagtrabaho, magrereklamo ka rin ba? Bakit?
3. Kung isa ka naman sa mga manggagawa na tumanggap ng parehong upa kahit kulang ang oras mo sa paggawa, ano ang mararamdaman mo? Tatanggapin mo ba ang ibinigay sa iyong upa? Bakit?
4. Anong uri ng teksto ang binasang akda? Ipaliwanag.

##### *Pagyamanin / Isagawa* Gawain 2

**Panuto: Batay sa iyong pananaw tungkol sa “Ang Talinghaga tungkol sa May-Ari ng Ubasan,” ay sumulat ng isang sanaysay na mayroong 10 pangungusap. Isulat ito sa isang separadong papel.**

**Rubrik sa Paggawa ng Isang Sanaysay**

|  |  |  |  |  |  |
| --- | --- | --- | --- | --- | --- |
| Kraytirya | 5 | 4 | 3 | 1-2 | Puntos |
| Nilalaman at | Lubhang | Naging | Hindi gaanong | HIndi malinaw |  |
| Presentasyon | malinaw ang | malinaw ang | malinaw ang | ang |
|  | napapaloob na | napapaloob na | napapaloob na | napapaloob na |
|  | pananaw sa | pananaw sa | pananaw sa | pananaw sa |
|  | sanaysay. | sanaysay. | sanaysay. | sanaysay. |
| Organisasyon | Buo ang | May kaisahan | Konsistent, | Hindi ganap |  |
|  | kaisipan | at may sapat | may kaisahan, | ang |
|  | konsistent, at | na detalye at | kulang sa | pagkakabuo, |
|  | kumpleto ang | malinaw ang | detalye at hindi | kulang ang |
|  | detalye ng | sanaysay | gaanong | detalye at di- |
|  | sanaysay |  | malinaw ang | malinaw ang |
|  |  |  | sanaysay | sanaysay |
| Kaangkupan | Angkop na | Angkop ang | Hindi gaanong | Hindi angkop |  |
| sa Paksa | angkop ang | sanaysay sa | angkop ang | ang sanaysay |
|  | sanaysay sa | paksang | sanaysay sa | sa paksang |
|  | paksang | natalakay | paksang | natalakay |
|  | natalakay |  | natalakay |  |
| Kabuuang Puntos | | | | |  |

***Tayahin Gawain 3***

**Panuto: Dugtungan mo ang sumusunod na panimula ng mga pangungusap upang malaman natin kung ano ang natutunan mo mula sa parabula.**

Matapos kong mabasa “Ang Talinghaga tungkol sa May-ari ng Ubasan” nalaman ko at naitatak sa aking isipan na .

Naramdaman ko rin at nanahan sa aking puso ang . Dahil dito, narito mga nais akong baguhin sa aking ugali, mula ngayon

.

**SANGGUNIAN**:

Department of Education. 2020. MELC’s-Most Essential Learning Competencies, Filipino Curriculum Guide

Peralta, Romulo et al.2014.Panitikang Asyano: Modyul ng Mag-aaral sa Filipino.pahina 191- 197

**Susi sa Pagwawasto**

Gawain 1, 2 at 3 ay base sa sariling sagot ng mga mag-aaral.

Inihanda ni:

Joanne Michelle V. Coloma Teacher I

Amsic Integrated School

Isinumite kay:

Gng. Rochella C. David EPSvr 1 – Filipino

## FILIPINO 9

**GAWAING PAGKATUTO MODYUL**

**Panitikang Asyano**

#### Elehiya/Awit

**Pangalan: Q3W2**

**Seksiyon: Petsa:**

##### *Isaisip*

**Panimula (Susing Konsepto)**

Sa araling ito ay ating tatalakayin ang tulang mula sa bansang Bhutan na pinamagatang “Elehiya sa Kamatayan ni Kuya” na isinalin sa Filipino ni Pat V. Villafuerte. Sa tulang ito masasalamin ang kultura ng taga-Bhutan sa pagpapahalaga sa taong namayapa na.

Ang Elehiya ay isang tulang liriko na naglalarawan ng pagbubulay-bulay o guniguni na nagpapakita ng masidhing damdamin patungkol sa alaala ng isang mahal sa buhay.

May katangian ang elehiya. Ito'y tula ng pananangis, pag-alaala at pagpaparangal sa mahal sa buhay na ang himig ay matimpi at mapagmuni-muni at di-masintahin bukod doon ay may iba’t ibang elemento ito.

#### Mga Elemento ng Elehiya

* + **Tema**- ito ang kabuoang kaisipan ng elehiya, na kadalasan ay kongkreto ang kaisipan at ang pinagbasehan ay ang mismong karanasan.
  + **Tauhan**- ito ang mga taong kasangkot sa tula.
  + **Tagpuan**- ito ang lugar o panahon na pinangyarihan ng tula.
  + **Kaugalian o Tradisyon** - dito makikita kung anong kaugalian at tradisyon ang masasalamin sa kabuuan ng tula.

#### Wikang ginamit:

***Pormal***- ito ang istandard na salita.

***Di-pormal***- ito ay isang karaniwang ginagamit na salita sa pang araw-araw na usapan.

* + **Simbolismo**- ginagamit ang simbolismo upang ipahiwatig ang isang kaisipan o ideya.
  + **Damdamin**- ito ang damdaming nakapaloob sa kabuuan ng tula.

##### *Alamin*

**KASANAYANG PAMPAGKATUTO AT KODA (MELCS)**

* + Nasusuri ang mga elemento ng elehiya batay sa tema, mga tauhan at tagpuan

#### F9PB-IIIb-c-51

* + Nabibigyang-puna ang nakitang paraan ng pagbigkas ng elehiya o awit

#### F9PD-IIIb-c-50

**Elehiya sa Kamatayan ni Kuya**

Bhutan

Isinalin sa Filipino ni Pat V. Villafuerte

Hindi napapanahon!

Sa edad na dalawampu’t isa, isinugo ang buhay

Ang kanyang malungkot na paglalakbay na hindi na matanaw Una sa dami ng aking kilala taglay ang di- mabigkas na pangarap Di maipakitang pagmamahal

At kahit pagkaraan ng maraming pagsubok Sa gitna ng nagaganap na usok sa umaga Maniwala’t dili panghihina at pagbagsak!

Ano ang naiwan!

Mga naikuwadrong larawang guhit, poster at larawan, Aklat, talaarawan at iba pa.

Wala nang dapat ipagbunyi

Ang masaklap na pangyayari, nagwakas na

Sa pamamagitan ng luha naglandas ang hangganan, gaya ng paggunita Ang maamong mukha, ang matamis na tinig, ang halakhak

At ang ligayang di- malilimutan.

Walang katapusang pagdarasal Kasama ng lungkot, luha at pighati

Bilang paggalang sa kanyang kinahinatnan Mula sa maraming taon ng paghihirap

Sa pag-aaral at paghahanap ng magpapaaral Mga mata’y nawalan ng luha, ang lakas ay nawala O’ ano ang naganap,

Ang buhay ay saglit na Nawala

Pema, ang immortal na pangalan Mula sa nilisang tahanan

Walang imahe, walang anino at walang katawan

Ang lahat ay nagluksa, ang burol ay bumaba, ang bukid ay nadaanan ng unos

Malungkot na lumisan ang tag-araw Kasama ang pagmamahal na inialay

Ang isang anak ng aking ina ay hindi na makikita Ang masayang panahon ng pangarap.

##### *Suriin*

**GAWAIN 1**

**PANUTO:** Basahin at unawain mo ang mga linya ng tula, piliin ang wastong kahulugan sa loob ng kahon sa ibaba. Sikapin mong magamit sa sariling pangungusap ang mga binigyang- kahulugan na pahayag. Gawin ito sa sa isang malinis na papel.

1. Sa edad na dalawampu’t isa, isinugo ang buhay.
2. Sa gitna ng nagaganap na usok sa umaga.
3. Walang katapusang pagdarasal.
4. Mga mata’y nawalan ng luha.
5. Malungkot na lumisan ang araw. \_ \_ \_

sa pagharap sa mga problema sa buhay manhid na ang damdamin

malungkot na natapos ang buong araw taimtim na pagdarasal

pagkamatay ng isang indibidwal na may edad na dalawampu’t isa

##### *Pagyamanin / Isagawa*

**GAWAIN 2**

**PANUTO:** Sagutin ang sumusunod na tanong batay sa binasang akda na “Elehiya sa Kamatayan ni Kuya”. Gawin ito sa isang malinis na papel.

1. Sino ang nagsasalita sa tula?
2. Ano ang tema ng binasang tula?
3. Ibigay ang nais ipahiwatig ng bawat saknong ng binasang akda?
4. Anong mga simbolo o sagisag ang ginamit sa akda?
5. Saan naganap ang mga pangyayaring nabanggit sa tula?
6. Paano ipinadama ng may akda ang labis niyang pagdadalamhati sa tula?
7. Kung ikaw ang may-akda, paano mo ipadarama ang pagmamahal mo sa isang tao?
8. Bakit mahalaga sa sumulat ng tula ang mga alaalang iniwan ng kaniyang kapatid? Ganito rin ba ang pagtuturing mo sa mahal mo sa buhay?
9. Paano mo magagamit sa iyong buhay ang mga aral at mensaheng hatid ng elehiya?
10. Paano naiiba ang elehiya sa iba pang uri ng tula?

##### *Tayahin*

**GAWAIN 3**

**PANUTO:** Ipagpalagay mo na ikaw ay isang malapit na kaibigan ng isang sundalong nasawi sa digmaan sa Mindanao at upang bigyan siya ng parangal sa kabutihang nagawa niya, sumulat ka ng isang elehiya na nagpapakita ng kabutihang nagawa niya para sa kaniyang pamilya, kaibigan, kapwa tao at sa bayan. Matapos mo itong isulat sa malinis na papel bigkasin mo ang tula at sagutin nang buong katapatan ang mga sumusunod na katanungan sa sagutang papel.

1. Nabigkas mo ba nang may damdamin ang tula? Ipaliwanag.
2. Naging malikhain ba ang pagbigkas mo sa tula? Ipaliwanag.
3. May angkop ba na lakas at himig ang tinig mo habang binibigkas mo ang tula? Ipaliwanag.
4. Ano ang naramdaman mo habang binibigkas mo ang tula? Ipaliwanag.
5. Ano ang natutunan mo matapos mong naisulat at bigkasin ang tula? Ipaliwanag.

#### Pamantayan sa Pagmamarka

|  |  |  |  |
| --- | --- | --- | --- |
| **Puntos** | **10** | **7** | **5** |
| **Pagkakabuo** | Angkop at wasto ang mga salitang ginamit sa pagbuo ng tula | May iilang salitang ginamit na hindi angkop at wasto sa pagbuo ng tula | Walang kaugnayan at hindi wasto ang mga salitang ginamit sa pagbuo ng tula |
| **Nilalaman** | Gumamit ng simbolismo / pahiwatig na nakapagpaisip sa mga mambabasa.  Piling pili ang mga salitang ginamit | Gumamit ng ilang simbolismo / pahiwatig na nakapagpaisip sa mga mambabasa, may ilang piling mga salitang ginamit | Walang ginamit na simbolismo / pahiwatig na nakapagpaisip sa mga mambabasa at hindi pinag-isipan  ang mga salitang ginamit |

**Mga Sanggunian**

*Aklat*

Kagarawan ng Edukasyon Republika ng Pilipinas, Department of Education-Instructional

Materials Council Secretariat(Dep-ed-IMCS), Filipino 9 Panitikang Asyano, Modyul para sa Mag-aaral Inilimbag ng Vibal Group, Inc.

<https://lrmds.deped.gov.ph/detail/15768> <https://www.slideshare.net/jmpalero/filipino-9-elemento-ng-elehiya> **Susi sa Pagwawasto**

#### Gawain 1:

1. pagkamatay ng isang indibidwal na may edad na dalawampu’t isa
2. sa pagharap sa mga problema sa buhay
3. taimtim na pagdarasal
4. manhid na ang damdamin
5. malungkot na natapos ang buong araw

(*sariling pagbuo ng pangungusap ng mga mag-aaral gamit ang naibigay na kahulugan ng mga salita*)

#### Gawain 2:

*Pagsulat ng sariling kasagutan ng mga mag-aaral*

#### Gawain 3:

Pagsulat ng sariling tula ng mga mag-aaral

*Inihanda ni:*

**ANTHONY S. MANALASTAS**

Master Teacher I - Filipino

*Isinumite kay:*

#### ROCHELLA. DAVID

EPSvr 1 – Filipino

#### Filipino 9

**GAWAING PAGKATUTO MODYUL**

**Elehiya/Awit**

**Pangalan: Q3W3**

**Seksiyon: Petsa:**

##### *Isaisip*

**Panimula (Susing Konsepto)**

Ang buhay ay isang malaking paglalakbay. Isang paglalakbay na punong-puno ng mga pagsubok na susukat sa kakayahan natin kung papaano kontrolin ang ating damdamin tulad ng pagkabigo na tila pakiramdam mo’y guguho na ang iyong mundo o dili kaya’y ang maranasan ang pakiramdam ng maiwanan ng isang minamahal sa buhay. Isang uri ng paglisan na kailanma’y hindi na maaaring ibalik ang nagdaan tulad ng kamatayan. Sapagkat ang bawat nilalang na may buhay ay minsan lang dadaan sa mundong ibabaw.

Sa bawat pighati na ating nararanasan dahil sa pagkawala ng minamahal sa buhay ay may iba’t ibang paraan kung papaano maiibsan ang sakit na nararamdaman. Maaaring sa pamamagitan ng pag-awit na may himig o kaya’y pagsulat ng elehiya. Ang **elehiya** ay isang tulang liriko na nagpapahayag ng damdamin, paggunita, at pagpaparangal sa isang taong sumakabilang-buhay.

Sa pagsulat ng elehiya, mas magiging epektibo ang pagpapahayag ng saloobin kung gagamitan ng mga pang-uri upang pasidhiin ang damdamin. Ang **pang-uri** ay mga salitang naglalarawan,

##### *Alamin*

**KASANAYANG PAMPAGKATUTO AT KODA (MELCS)**

* + Nakasusulat ng sariling elehiya para sa isang mahal sa buhay **(F9PU -IIIb - c -53)**
  + Nagagamit ang mga angkop na pang-uri na nagpapasidhi ng damdamin **(F9WG -IIIb**

#### - c -53)

##### *Suriin*

**GAWAIN 1**

**PANUTO:** Tukuyin kung anong damdamin ang nakapaloob sa bawat pahayag. Isulat ang titik ng iyong sagot sa isang malinis na papel.

1. Masakit isipin na sa murang edad ay winakasan niya ang kanyang buhay.
   1. pagkalungkot c. pagkatuwa
   2. pagkabagot d. pagkainis
2. Kumukulo ang dugo ko sa tuwing maaalala ko ang mga nangyari.
   1. pagsang-ayon c. pagkatuwa
   2. pagkabagot d. pagkagalit
3. Hindi ko lubos maisip na magagawa niya iyon sa kanyang sarili.
   1. pasasalamat c. pagyamot
   2. pagtataka d. pagbagot
4. Mabuti na lamang at unti unti nang tinatanggap ng kanyang ina ang mga nangyari.
   1. pagkalungkot c. pagpapasalamat
   2. pagkabagot d. pagkainis
5. Kung sanang nalaman ko nang mas maaga ang kanyang pinagdadaanan ay natulungan ko siya.
   1. pagkalungkot c. pagkatuwa
   2. pagsisisi d. pagkainis

##### *Pagyamanin / Isagawa*

**GAWAIN 2**

**PANUTO:** Sumulat ng maikling paglalarawan tungkol sa mahal mo sa buhay na labis mong pinahahalagahan. Isulat ang iyong sagot sa isang malinis na papel.

1. Magdikit ng larawan ng iyong mahal sa buhay at ilagay ito sa loob ng kahon.
2. Sino ang iyong inilagay sa kahon? Ano ang mga bagay na kanyang nagawa para sa iyo upang siya’y iyong pahalagahan? Ilagay ang paglalarawan sa patlang.

##### *Tayahin*

**GAWAIN 3**

**PANUTO:** Naranasan mo na bang mawalan o iwan ka ng mahal sa buhay? Gaano ito kasakit? Ano ang nais mong sabihin sa taong iyon? Sumulat ng sariling elehiya para sa iyong mahal sa buhay at gumamit ng mga angkop na pang-uri. Isulat ang iyong sagot sa isang malinis na papel.

*Narito ang pamantayan sa pagsulat ng elehiya upang iyong maging gabay.*

|  |  |  |  |  |
| --- | --- | --- | --- | --- |
| **PAMANTAYAN** | **NAPAKAHUSAY**  4 | **MAHUSAY**  3 | **KATAMTAMAN**  2 | **MAGSANAY PA**  1 |
| NILALAMAN | Napakalalim at makahulugan ang kabuuan at may kaugnayan sa paksa | Malalim at makahulugan ang kabuuan at may kaugnayan sa paksa | Bahagyang may lalim ang kabuuan ng tula at medyo malayo sa paksa | Mababaw at  literal ang kabuuan ng tula at walang kaugnayan sa paksa |
| ISTILO | Gumamit ng  simbolismo at  pang-uri o  pahiwatig na nakapagpaisip  sa mga  mambabasa. Piling pili ang mga salitang ginamit | Gumamit ng ilang simbolismo o pahiwatig at pang-uri na nakapagpaisip sa mga  mambabasa.may ilang piling mga salitang ginamit | Gumamit ng 1-2 simbolismo at  pang-uri na nakalito sa mga mambabasa.  Ang mga salita ay di gaanong pili | Walang ginamit na simbolismo at pang-uri, at ang mga salita’y hindi pinili |
| PANANALITA | Wasto ang gamit  ng mga salita |  | Hindi wasto ang  gamit ng mga |  |

|  |  |  |  |  |
| --- | --- | --- | --- | --- |
|  | upang makabuo ng nagkakaisang diwa |  | salita at  nagdulot ng  paglihis sa paksa |  |

#### SANGGUNIAN

*Aklat*

Enriquez, Althea, PhD at Gat-eb, Julius, PhD. mga Konsultant

Kagarawan ng Edukasyon Republika ng Pilipinas, Departmnet of Education-Instructional Materials Council Secretariat(Dep-ed-IMCS), Filipino 9 Panitikang Asyano, Modyul para sa Mag-aaral Inilimbag ng Vibal Group, Inc.

#### Susi sa pagwawasto

**Gawain 1:**

1. A
2. D
3. B
4. C
5. B

**Gawain 2:**

*Inihanda ni:*

#### ROMER P. BONDOC JR.

SST1- Filipino

*Isinumite kay:*

#### ROCHELLA. DAVID

EPSvr 1 – Filipino

## Filipino 9

**GAWAING PAGKATUTO MODYUL**

**Maikling Kwento**

Pangalan: Seksiyon:

### *Isaisip*

***Susing Konsepto***

Q3W4

Petsa:

## Sino ang Nagkaloob?

Mula sa salin sa Ingles ni Iqbal Jatoi Na muling isinalaysay ni Ahmed Basheer Isinalin sa Filipino ni Rogelio Mangahas

Isang mayabang na hari ang may pitong anak na dalagang may nakasisilaw na kagandahan at busilak na kawalang-malay. Mahal na mahal niya ang kanyang mga anak, lalo na ang pinakabata. Hindi lamang iyon ang pinakamaganda sa lahat kundi siya ring pinakamahusay magluto sa buong kaharian. Tuwing umaga, bago pulungin ang korte, tinatawag at tinatanong niya ang kanyang mga anak: Sabihin ninyo, mahal kong mga anak, sino ang nagkakaloob ng lahat ng inyong kinakain? Anim sa kanila ang dagling sumasagot: Amang hari, kayo po ang nagkakaloob ng aming pagkain. Ngunit ang ikapitong prinsesa ay laging tahimik lamang. Isang araw pinilit ng hari na sumagot din ang ikapitong prinsesa. Sabi nito: Ama, Diyos po ang nagkakaloob ng lahat. Lahat ng nasa atin, lahat ng ating kinakain, kinukuha natin sa kanya. Ang sagot na ito ay ikinagalit ng palalong hari: Lumayas ka! sigaw niyon, at inutusan nito ang isang alila para ilabas ang prinsesa at iwan ito sa gitna ng gubat.

Habang ang dalaga ay nakaupo sa gubat, at malungkot na pinag-iisipan ang kanyang kasawian, siya ay nakatulog. Kinaumagahan ay nagising siya sa malamig at malamyos na himig ng isang plawta. Dumilat siya at nakita ang isang binatang tumutugtog ng plawta. Nang tanungin ng prinsesa ang lalaki kung paano ito napunta sa gubat, sumagot ang lalaki: Pinapastulan ko po ang mga kalabaw ng aking amo, at kahapon ay nawalan ako ng isa. Kaya natatakot akong umuwi, at lagi kong tinutugtog ang aking plawta para maakit bumalik ang nawawalang kalabaw. Pero kayo, magandang prinsesa, paano kayo napunta rito sa gubat? Ang sagot ng prinsesa: Hindi rin ako makauwi. Bakit di ka maging katulong ko, at magkasama tayong hahanap ng matitirhan. Pumayag ang binata sila ay naglakbay patungo sa silangan. Maghapon silang naglakbay nang gutom at uhaw. Nang humahaba na ang mga anino at lumalamig na ang hangin, sila ay dumating sa mga pader ng isang siyudad. Ang sabi ng prinsesa: Pumasok ka sa siyudad at hanapin doon ang pinakamayamang mag-aalahas. Sabihin sa kanyang isang prinsesa ang naghihintay sa kanya sa labas ng pader. Madaling nakabalik ang lalaki, kasama ng pinakamayamang mag- aalahas ng siyudad. Bilang kapalit ng kaakit-akit na kuwintas na may pambihira at napakamamahaling mga bato, ibinigay ng mag-aalahas ang lahat ng hinihiling ng prinsesa – isang kabayong may montura (*saddle*) para sa kanya, salapi, at para sa binata ay isang barong angkop sa isang katulong ng maharlika.

Nagpatuloy sa paglalakbay ang prinsesa at ang binata. Sa wakas, nakarating sila sa isang lugar na nagustuhan nila, at ang prinsesa ay nagpasiyang magpatayo roon ng sarili niyang munting palasyo. Tinuruan din niya ang hamak na pastol ng kalabaw ng tungkol sa mga sining ng pakikipaglaban at ng kapayapaan. Isang araw, habang sila ay namamasyal, sinabi ng prinsesa sa binata: Pakikuha mo ako ng kaunting inumin at ako ay namamatay sa uhaw. Ang binata ay agad naghanap ng tubig. At dahil Diyos ang nagkakaloob, ay madaling nakakita ang binata ng isang batis ng malamig na tubig. Pinuno niya ang isang tasa at paalis na siya nang makakita ng magaganda’t nagkikislapang mga rubi na nasa ilalim ng tubig. Pumulot siya ng ilan at inipit ang mga iyon sa mga lupi ng kanyang turban.

Pagkaraan ng isang buwan at kalahati, ang palasyo ay yari na, at ang prinsesa at ang kanyang katulong ay lumipat na roon. Madalas kunin ng lalaki sa kanyang turban ang mga rubi, at pinaglalaruan niya ang mga ito. Isang araw, naisip niyang kung susundan niya ang batis, maaaring makita niya ang pinagmumulan ng gayong kagagandahang hiyas. Inihatid siyang palayo nang palayo ng batis sa silangan, hanggang matagpuan niya ang sariling nakatayo sa tapat ng pader ng isang malaking patyo. Ang batis ay umaagos sa ilalim ng pader. Gumapang siyang papasok at naglibot-libot doon. Tila walang tao sa palasyo. Sa wakas, nabuksan niya ang isang tarangkahan patungo sa isang patyo sa loob na inaagusan ng batis ding iyon. At doon sa tabi ng batis ay nakalagay ang ulo ng isang magandang babae, may dugong pumapatak mula roon. Ang mga patak ng dugo ay nagiging mga rubing kumikislap pagbagsak sa tubig. Sa di-kalayuan, nakabuwal ang walang ulong katawan ng babae. Tumakbo siyang palayo ngunit natalisod siya sa isang makapal na tablang nakabuwal sa lupa. Biglang-bigla, lumipad ang putol na ulo at muling umugnay sa katawan, at ang babae ay muling nabuhay. Naaawang tinignan ng babae ang natakot na binata at sinabi, Binata, anong kapalaran ang nagdala sa iyo rito. Tumakbo ka para makaligtas, kung hindi ay aabutan ka rito ng *genie* at lulurayin ka niya. Naglakas-loob ang binata at nagtanong ito: Sino ka. Ako ay anak ng Hari ng mga diwata, sagot ng babae. Ang pangalan ko ay Lai Pari o Pulang Diwata. Ibig akong maging asawa ng *genie* na may-ari ng palasyong ito, pero galit ako sa kanya. Kaya ikinukulong niya ako rito. Tuwing umaga, bago siya umalis para maghanap ng makakain, inilalagay niya ako sa mahiwagang tablang ito at ang ulo ko ay natatanggal. At pagbalik niya sa gabi, binubuhay niya ako muli. Nadidinig kong dumarating na siya. Dali, ibalik mo sa dati ang tabla para mamatay akong muli, at magtago ka at galit iyon. Sinunod ng binata ang utos ng Pulang Diwata, at katatago pa lamang niya ng mabilis na pumasok ang umungol na *genie*.

Nakakaamoy ako ng tao! Nakakaamoy ako ng tao! Wika ng *genie*. Mabilis na binuhay ng *genie* ang babae at winika: Nakaaamoy ako ng tao at ako ay gutom na gutom. Sabihin mo sa akin kung nasaan ang tao para makain ko siya. Ngunit nagmaang-maangan ang Pulang Diwata. Kaya muli siyang pinatay ng *genie* at ito ay nagpatuloy sa pangangaso. Pagkaalis ng *genie*, pagapang na lumabas mula sa pinagtataguan ang binata at muli niyang binuhay ang babae sa pamamagitan ng mahiwagang tabla. Nagplano sila ng pagtakas. Sinabi sa kanya ng Pulang Diwata na pumanaog siya sa isang munting kuwartong madilim, na katatagpuan niya ng isang loro sa isang gintong hawla. Pag nangangaso ang *genie*, iniiwan niya ang kanyang kaluluwa sa lorong iyon, at kung wala siyang kaluluwa, mamamatay siya, paliwanag ng diwata, Dali, dalhin mo sa akin ang loro. Kadadala pa lang ng binata ng loro nang biglang ang mundo ay waring niyanig ng kulog at bagyo. Sa pagsambulat ng usok ay lumitaw ang *genie*, na halos mabaliw sa galit. Tiyak na papatayin niya ang dalawa. Ngunit mabilis na kinuha ng Pulang Diwata ang loro mula sa hawla, at sinakal ang ibon. Pagdaka ay bumagsak sa lupa, ang *genie* at namatay parang bato. Nakatakas ang dalawa mula sa palasyo ng *genie*, dala-dala ang mahiwagang tabla. Isinama ng binata sa pag-uwi ang Pulang Diwata. Masiglang tinanggap ng prinsesa ang diwata, at madaling naging parang magkapatid ang dalawang babae. Tuwing gabi, nahihiga sa mahiwagang tabla ang Pulang Diwata, ang kanyang ulo ay natatanggal sa kanyang katawan, at ang dugo ay nabubuong bunton ng kumikinang na mga rubing walang kapantay sa kagandahan. Tuwing umaga, ginagalaw ng prinsesa at ng binata ang tabla, at ang Pulang Diwata ay muling nabubuhay.

Pagkaraan ng ilang panahon, nagpasiya ang Pulang Diwata na umalis para sa isang mahabang paglalakbay. Gayunman, bago umalis, nagtayo siya ng isang bagong palasyo para sa prinsesa sa tulong ng mahiwagang tabla, at inanyayahan nila ang maraming panauhin sa malaking handaan sa bagong palasyo. Kabilang sa mga panauhin ay ang amang hari ng prinsesa. Ang prinsesa mismo ang nagluto ng mga paboritong pagkain ng hari para sa handaang iyon. Nang makaupo na ang mga panauhin para sa handaan, ang hari ay napaiyak, ang mga luha ay gumugulong sa kanyang balbas. Ang lasa ng mga masarap na pagkain ay nagpagunita sa kanya ng anak na dalagang noong nagdaang panahon ay nagluluto ng gayong pagkain para sa kanya. Kaydalas niyang pagsisihan ang

pagpapalayas sa anak, at kaydalas niyang hanapin iyon sa kagubatan ngunit hindi siya nagtagumpay. Tinanong ng Pulang Diwata ang hari kung anong dahilan ng kalungkutan nito. Sinabi ng hari kung ano ang nangyayari. Nagtanong ang diwata: Pero mahal pa po ba ninyo ang inyong anak?. Ang sabi ng hari: Oo, ang tanging hiling ko lamang ay makita siya bago ako mamatay. Bilang sagot, pumalakpak ang Pulang Diwata, at hayun! Sa harap ng hari ay nakatayo ang prinsesa, ang kanyang nawalang anak. Nagyakap at napaiyak ang dalawa. Sa wakas, lumuhod ang prinsesa at nagwika: O, Ama kong Hari, hindi po ba ang Diyos na Mabait, ang Diyos na Mahabagin, ang siyang nagkakaloob sa lahat ng bagay? Tignan ninyo kung paanong ibinigay Niya sa akin ang palasyong ito at ang malaking kayamanang mga rubi, samantalang hindi man lamang ninyo matagpuan ang isang nawawalang anak. Napagtanto ng hari ang kanyang pagkakamali. Oo, sabi niya, ang Diyos ang tunay na nagkakaloob ng lahat. At ang hari at ang kanyang anak ay nabuhay na maligaya mula noon. WAKAS.

*Sanggunian: Maceda, Nerielyn G., YUGTO: Pinagsanib na Wika at Panitikan, pahina 231- 241*

*https://[www.slideshare.net/jmpalero/filipino-9-sino-ang-nagkaloob?qid=03c48a4b-c007-](http://www.slideshare.net/jmpalero/filipino-9-sino-ang-nagkaloob?qid=03c48a4b-c007-) 4586-be8d-3506734042b9&v=&b=&from\_search=1*

### *Alamin*

#### KASANAYANG PAMPAGKATUTO AT KODA (MELCS)

* + Nasusuri ang tunggalian (tao vs. tao, at tao vs. sarili) sa kuwento batay sa napakinggang pag-uusap ng mga tauhan **F9PN-IIId-e-52**
  + Napatutunayang ang mga pangyayari

at/o transpormasyong nagaganap sa tauhan ay maaaring mangyari sa tunay na buhay F**19PB- IIId-e-52**

* + Natutukoy ang pinagmulan ng salita

(etimolohiya) **F19PT- IIId-e-52**

* + Naiuugnay sa kasalukuyan ang mga

tunggaliang (tao vs. tao at tao vs. sarili) napanood ng programang pantelebisyon

## Suriin

**Gawain 1**

Panuto: Sagutin ang mga sumusunod na katanungan sa inyong sagutang-papel.

1. Paano inilarawan ang hari sa kuwento?Ano ang nangingibabaw sa mga katangian niya?
2. Ano ang katangian ng pinakabatang prinsesa? Patunayan ito mula sa mga pangyayari sa kuwento.
3. Bakit pinalayas ng hari ang prinsesa?
4. Ano- ano ang mga naranasan niya sa labas ng palasyo?
5. Paano niya hinarap ang mga hamon ng kanyang buhay?
6. Makatotohanan ba ang mga pangyayari sa kwento? Bakit?
7. Alin sa mga pangyayari sa kwento ang maaaring mangyari sa tunay na buhay?
8. May taglay bang aral ang kwento sa iyo? Ano-ano ang mga ito?
9. Suriin ang akda. Alin sa mga pangyayari ang kakikitaan ng: Tunggaliang tao vs tao
10. Tunggaliang tao vs sarili.

.

## Pagyamanin / Isagawa

#### Gawain 2

**Panuto:** Manood ng programa sa telebisyon at iugnay sa kasalukuyan ang mga tunggaliang tao sa tao at tao sa kaniyang sarili. Isulat sa sagutang papel ang iyong sagot.

* 1. Pamagat ng Programa
  2. Pangyayari
  3. Tunggaliang Tao vs. Tao
  4. Tunggaliang Tao vs. Kaniyang Sarili

 **Tayahin**

#### Gawain 3

**Panuto:** Sa bahaging ito ay natitiyak na nauunawaan mo na ang mga pangyayari sa akdang “Sino ang Nagkaloob?”. Ngayon ay isulat muli ang kuwento (buod) nang may pagbabago sa ilang pangyayari at mga katangian ng sinuman sa mga tauhan. Isulat ito sa inyong sagutang papel. Gawing gabay sa pagsulat ang mga pamantayan sa rubrik.

|  |  |  |  |  |
| --- | --- | --- | --- | --- |
| **Mga Pamantayan** | **Napakagaling (10 Puntos)** | **Magaling (7 Puntos)** | **Katamtaman (5 Puntos)** | **Kailangan**  **pang Pagbutihin)** |
| Angkop at wasto ang mga pagbabago sa ilang pangyayari at tauhan. |  |  |  |  |
| Malinaw at maayos ang  pagkakasunud-sunod ng mga pangyayari sa kwento. |  |  |  |  |
| Nagamit ng mga angkop na salita sa pagkakasu- nod- sunod ng mga  pangyayaring binuo. |  |  |  |  |

## MGA SANGGUNIAN

Maceda, Nerielyn G.,YUGTO: Pinagsanib na Wika at Panitikan, pahina 231-241 https://[www.slideshare.net/jmpalero/filipino-9-sino-ang-nagkaloob?qid=03c48a4b-c007-](http://www.slideshare.net/jmpalero/filipino-9-sino-ang-nagkaloob?qid=03c48a4b-c007-) 4586-be8d-3506734042b9&v=&b=&from\_search=1

## Susi sa pagwawasto

Gawain 1: Sa Antas ng Iyong Pag-unawa (sariling sagot ng mag-aaral) Gawain 2: Pagpapaunlad ng Iyong Kaalaman (sariling sagot ng mag-aaral) Gawain 3: Paglikha (sariling Likha ng mag-aaral)

Inihanda ni: Isinumite kay:

**LEAH L. MESINA ROCHELLA DAVID**

Teacher III EPSvr I- Filipino

Northville 15 Integrated School

## Filipino 9

**GAWAING PAGKATUTO MODYUL**

**Maikling Kwento**

Pangalan: Seksyon:

Q3W5

Petsa:

#### Isaisip

(Susing Konsepto)

Ang maikling kwento ay isang *genre* ng panitikan. Ito ay maiksing salaysay na naglalaman ng isang kwentong may mahalagang pangyayari.

Sa kabila ng pagiging maiksi nito, maaari nitong taglayin ang lahat ng elemento ng maikling kwento. Kadalasan, ito ay kapupulutan ng magandang aral at nag-iiwan ng panibagong karunungan sa isip ng mga bata.

#### Bahagi ng Maikling Kwento

Mayroong tatlong bahagi ang maikling kwento – ang simula, ang gitna, at ang wakas ng kwento.

Sa **simula**, dito ipinapakilala ang mga tauhan at mga tagpuan ng mga gumaganap sa kwento. Bahagi ng magiging suliranin sa kwento ay mababasa rin sa bahaging ito.

Sa **gitna** ng maikling kwento ang lubusang pagtalakay sa suliranin ng mga tauhan. Narito ang tunggalian at pati na rin ang kasukdulan. Ang mga pangyayari ay unti-unting bababa patungo sa **wakas** na siyang katapusan ng kwento.

#### Pang-Ugnay

Ang Pang-ugnay ay mga salitang nagpapakita ng relasyon ng dalawang yunit sa pangungusap, maaaring salita, dalawang parirala o ng dalawang sugnay.

#### Mga Pang-ugnay

1. Pang-angkop (ligature) - mga katagang nag-uugnay sa panuring at salitang tinuturingan
2. Pang-ukol ( preposition) - mga salitang nag-uugnay sa isang pangngalan sa iba pang salita
3. Pangatnig (conjunction) - mga salitang nag-uugnay ng dalawang salita, parirala o sugnay

May tatlong pang-ugnay sa Wikang Filipino. Ito ay ang mga sumusunod:

1. Pang-angkop – ito ay ang mga katagang nag-uugnay sa at salitang tinuturingan. Ito ay nagpapaganap lamang ng mga pariralang pinaggagamitan. May dalawang uri ng pang- angkop.

Ang pang-angkop na – ***na*** ay ginagamit kapag ang unang salita ay natatapos sa katinig maliban sa ***n***. Hindi ito isinusulat ng nakadkit sa unang salita. Inihihwalay ito. Nagigitnaan ito ng salita ng panuring.

b. Ang pang-angkop ng –***ng*** ay ginagamit kung ang unang salita ay nagtatapos sa mga patinig. Ikinakabit ito sa unang salita.

Kapag ang unang salita naman ay nagtatapos sa na tinatanggal o kinakaltas ang ***n*** at ikinakabit ang –***ng***

1. Pang-ukol – ito ay isang uri ng pang-ugnay na nagsasaad ng kuagnayan ng pangngalan o panghalip sa ibang salita sa pangungusap.

Halimbawa: Para sa, ukol sa, laban sa, alinsunod sa, labag sa, ayon sa, para kay/kina, ukol kay/ kina

1. Pangtanig – ito ay bahagi ng salitang nag-uuganay ng isang salita o kaispan sa isa pang salita o kaisipan sa isang pangungusap.
2. Pamukod – ginagamit upang itangi ang isa sa isa pang bagay.
3. Paninsay o pasalungat – ginagamit kung nagsasaaad ng pagsalungat Halimbawa: subalit, datapwat, bagama’t
4. Panubali o Panlinaw – nagsasaaad ng panubali o pasakali.
5. Pananhi – tumutugon sa tanong na bakit, nagsasaaad kadakilaan Halimbawa: sapagkat, dahil sa, palibahasa

## ALAMIN

KASANAYANG PAMPAGKATUTO AT KODA (MELCS)

Muling naisusulat ang maikling kuwento nang may pagbabago sa ilang pangyayari at mga katangian ng sinuman sa tauhan (F9PU-IIId-e-54)

Nagagamit ang angkop na pang-ugnay na hudyat ng pagsusunod-sunod ng mga pangyayari sa lilikhaing kuwento (F9WG-IIId-e-54)

#### ANG KASULATAN NG BANYAGA

Ni Liwayway A. Arceo

Mula nang dumating si Fely kanina ay hindi miminsang narinig niya ang tanong na iyon na tila ngayon lamang siya nakita. Gayong umuuwi siya dalawang ulit sa isang taon – kung Araw ng mga Patay at kung Pasko. O napakadalang nga iyon, bulong niya sa sarili. At maging sa mga sandaling ito na wala nang kumikibo sa tumitingin sa kanya ay iyon din ang katanungang wari ay nababasa niya sa bawat mukha, sa bawat tingin, sa bawat matimping ngiting may lakip na lihim na sulyap. At mula sa salamin sa kanyang harapan ay nakita niya si Nana Ibang sa kanyang likuran. Hinahagod ng tingin ang kanyang kaanyuan. Matagal na pinagmasdan ang kanyang buhok hindi ito makapaniwala nang sabihin niyang serbesa ang ipinambasa sa buhok niya bago iyon sinuklay. Nandidilat si Nana Ibang nang ulitin niya ang tanong."Serbesa ba 'kamo, bata ka, ha?"Ngumiti siya kasabay ang mahinang tango. At nang makita niyang nangunot ang noo nito, idinugtong niya ang paliwanag. "Hindi masama'ng amoy, Nana."Ngayon, sa kanyang pandinig ay hindi nakaila sa kanya ang pagtuon ng tingin

nito sa kanyang suot. Sa leeg ng kanyang terno na halos ay nakasabit lamang sa gilid ng kanyang balikat at tila nanunuksong pinipigil ang pagsungaw ng kanyang malusog na dibdib. Sa kanyang baywang na lalong pinalantik ng lapat na lapat na saya. Sa laylayan na ito na may gilit upang makahakbang siya. "Ibang-iba na nga ngayon ang...lahat!" at nauulinigan niya ang buntung-hiningang kumawala sa dibdib ng matandang ale. Napangiti siya. Alam niyang iyon din ang sasabihin ng kanyang ina kung nakabuhayan siya. Pati ang kanyang ama na hindi naging maligoy minsan man, sa pagkakaalam niya, sa pagsasalita. Iyon din ang narinig niyang sabi ng kanyang Kuya Mente. At ang apat niyang pamangkin ay halos hindi nakahuma nang makita siya kanginang naka-toreador na itim at kamisadentrong rosas. Pinagmasdan siya ng kanyang mga kanayon, mula ulong may taling bandana, sa kanyang salaming may kulay, hanggang sa kanyang mga mapulang kuko sa paa na nakasungaw sa *step-in* na bukas ang nguso. "Sino kaya'ng magmamana sa mga pamangkin mo?" tanong ngayon ng kanyang Nana Ibang. "Ang panganay sana ng Kuya mo...matalino...""Sinabi ko naman sa Inso...ibigay na sa 'kin papapag-aralin ko sa Maynila. Nag-iisa naman ako. Ang hirap sa kanila...ayaw nilang maghiwa-hiwalay. Kung sinunod ko ang gusto niIa...noon...kung natakot ako sa iyakan..." Tumigil siya sa pagsasalita. Alam niyang hindi maikukubli ng kanyang tinig ang kapaitang naghihimagsik sa kanyang dibdib."Tigas nga naming iyakan nang lumawas ka..." ayon ni Nana Ibang."Noon pa man, alam kong nasa Maynila ang aking pagkakataon. Sasali ba 'ko sa timpalak na 'yon kung hindi ako nakasisigurong kaya ko ang eksamen?" Malinaw sa isip ang nakaraan.Hindi sumagot si Nana Ibang. Naramdaman niyang may dumamping panyolito sa kanyang batok. "Pinagpawisan ka na, e. Ano bang oras ang sabi ni Duardo na susunduin ka?""Alas-tres daw. Hanggang ngayon ba'y gano'n dito?" at napangiti siya. "Ang alas-tres, e,alas-singko? Alas-kuwatro na, a! Kung hindi lang ako magsasaya, di dinala ko na rito ang kotse ko. Ako na ang magmamaneho. Sa Amerika..."

"Naiinip ka na ba?" agaw ni Nana Ibang sa kanyang sinabi."Hindi sa naiinip, e. Dapat ay nasa oras ng salitaan. Bakit ay gusto kong makabalik din ngayon sa Maynila.""Ano? K-kahit gabi?" pa? Ilang taon ba 'kong wala sa Pilipinas? Ang totoo..."Biglang nauntol ang kanyang pagsasalita nang marinig niya ang mahinang tatat ni Aling Ibang. At nang tumingin siya rito ay nakita niya ang malungkot na mukha nito. At biglang-bigla, dumaan sa kanyang gunita ang naging anyo nito nang makita siya kangina. Ang pinipigil na paghanga at pagtataka sa kanyang anyo. Ang walang malamang gawing pagsalubong sa kanya. At nang siya ay ipaghain ay hindi siya isinabay sa kanyang mga pamangkin. Ibinukod siya ng hain, matapos mailabas ang isang maputi at malinis na mantel. Hindi siya pinalabas sa batalan nang sabihin niyang maghuhugas siya ng kamay. Ipinagpasok siya ng palanggana ng tubig, kasunod ang isa niyang pamangking sa larawan lalo niyang kilala sapagkat patuloy ang kanyang sustento rito buwan-buwan. Iba ang may dala ng platitong kinalalagyan ng sabong mabangong alam niyang ngayon lamang binili. Nakasampay sa isang bisig nito ang isang tuwalyang amoy moras. At napansin niyang nagkatinginan ang kanyang mga kaharap nang sabihin niyang magkakamay siya."Ayan naman ang kubyertos...pilak 'yan!" hiyang- hiyang sabi ng kanyang hipag. " 'Yan ang uwi mo...noon...hindi nga namin ginagamit..."Napatawa siya. "Kinukutsara ba naman ang alimango?"Nagsisi siya pagkatapos sa kanyang sinabi. Napansin niyang lalong nahapis ang mukha ng kanyang Nana Ibang. Abot ang paghingi nito ng paumanhin. Kung hindi ka ba nagbago ng loob, di sana'y nilitson ang biik sa silong, kasi, sabi...hindi ka darating...Wala nga siyang balak na dumalo sa parangal. Ngunit naisip niya - ngayon lamang gagawin ang gayon sa kanilang nayon. Sa ikalimampung taon ng Plaridel High School. Waring hindi niyan matatanggihan ang karangalang iniuukol sa kanya ng Samahan ng mga Nagtapos sa kanilang paaralan. Waring naglalaro sa kanyang isipan ang mga titik ng liham ng pangulong samahan. Parangal sa unang babaing hukom na nagtapos sa kanila. Napakislot pa si Fely nang marinig ang busina ng isang tumigil na sasakyan sa harapan ng bahay. Alam na niya ang kahulugan niyon. Dumating na ang sundo upang ihatid siya sa bayan, sa gusali ng paaralan. Hindi muna niya isinuot ang kanyang sapatos na mataas at payat ang takong."Sa kotse na," ang sabi niya kay Nana Ibang. Ang hindi niya masabi: Baka ako masilat...baka ako hindi makapanaog sa hagdang kawayan. Ngunit sa kanyang pagyuko upang damputin ang kanyang sapatos ay

naunahan siya ng matanda. Kasunod niya ito na bitbit ang kanyang sapatos. Sa paligid ng kotse ay maraming matang nakatingin sa kanya. Ang pinto ng kotse ay hawak ng isang lalaki, na nang mapagsino niya ay bahagya siyang napatigil. Napamaang."Ako nga si Duardo!"Pinigil niya ang buntung-hiningang ibig kumawala sa kanyang dibdib. Nang makaupo na siya ay iniabot ni Nana Ibang ang kanyang sapatos. Yumuko ito at dinampot naman ang tsinelas na hinubad niya. Isinara ni Duardo ang pinto ng kotse at sa tabi ng tsuper ito naupo."Bakit hindi ka rito?" tanong niya. Masasal ang kaba ng kanyang dibdib. "May presidente bang samahan na ganyan?"

"A...e..." Hindi kinakailangang makita niyang nakaharap si Duardo. Napansin niya sa pagsasalita nito ang panginginig ng mga labi. 'A-alangan...na 'ata..."Nawala ang ngiti ni Fely. Sumikbo ang kanyang dibdib. Si Duardo ang tanging lalaking naging malapit sa kanya. noon. Ngayon, nalaman niyang guro ito sa paaralang kanilang pinagtapusan. At ito rin ang Pangulo ng Samahan ng mga Nagtapos."Natutuwa kami at nagpaunlak ka..." walang anu- ano'y sabi ni Duardo, "Dalawampu't dalawang taon na...""Huwag mo nang sasabihin ang taon!" biglang sabi ni Fely, lakip ang bahagyang tawa."Tumatanda ako.""Hindi ka nagbabago,' sabi ni Duardo. "Parang mas...mas...bata ka ngayon. Sayang...hindi ka makikita ni Menang..." "Menang?" napaangat ang likod ni Fely."Kaklase natin...sa apat na grado," paliwanag ni Duardo. "Kami ang..." at napahagikhik ito. "Kamakalawa lang isinilang ang aming pang-anim...'"Congratulations!" pilit na pilit ang kanyang pagngiti. Tila siya biglang naalinsanganan. Tila siya inip na inip sa pagtakbo ng sasakyan. "Magugulat ka sa eskuwela natin ngayon," patuloy ni Duardo nang hindi na siya kumibo. "Ibang- iba kaysa...noon...""Piho nga," patianod niya. "Hindi naman kasi 'ko nagagawi sa bayan tuwing uuwi ako. Lagi pa 'kong nagmamadali..." "Pumirmi na nga rin kami sa bayan kaya hindi naman tayo nagkikita... "Bagung-bago sa kanyang paningin ang gusali. At nang isungaw niya ang kanyang mukha sa bintana ng sasakyan ay nakita ang mga nakamasid sa kanya. Isinuot niya ang kanyang salaming may kulay. Tila hindi niya matatagalan ang nakalarawan sa mukha ng mga sumasalubong sa kanya. Pagtataka, paghanga, pagkasungyaw. Aywan niya kung alin. At nang buksan ni Duardo ang pinto ng kotse upang makaibis siya ay lalong nagtimunig ang kahungkagang nadarama sa kanyang mga mata. Tila hindi na niya nakikilala at hindi na rin siya makilala pa ng pook na binalikan niya.

#### Suriin Gawain 1

Sagutin ang mga sumusunod na tanong. (Isulat ang iyong sagot sa isang buong papel)

* 1. Ano ang kahulugan ng banyaga?
  2. Ilarawan ang mga tauhan sa kwentong binasa.
  3. Ano-ano ang mga maaaring dahilan kung bakit dalawang beses lang umuuwi si Fely sa loob ng isang taon sa sariling bayan?
  4. Ano ang maaaring buhay ni Fely noon kaya’t kinailangan niyang umalis? Payabungin ang sagot.
  5. Mayroon bang pagbabago sa bayan ni Fely? maging sa kaniyang sarili? Ano ito?
  6. Kung ikaw si Fely, aalis ka rin ba sa sariling bayan mo?
  7. Kumusta ang relasyon ni Fely sa mga tao sa paligid niya? Ilarawan ito.
  8. Sa totoong buhay, ang mga galing sa ibang bansa ay nagkakaroon ba ng pagbabago sa sarili?
  9. Mayroon ka bang kilalang nangibang bansa at naging katulad ni Fely?
  10. Paano maging isang makabansa kung nasa ibang bansa ka at hindi sa sariling mong bayan ?

#### Pagyamanin/ Isagawa

**Gawain 2**

1. Pagsunud-sunurin ang mga pangyayari sa akdang nabasa. Titik A ang pinakaunang pangyayari hanggang sa titik J naman ang pinakahuling pangyayari. Lagyan ng angkop na ***pang-ugnay*** ang bawat pangungusap na gagawin.

A.

B.

C.

D.

E.

F.

G.

H.

I.

J.

#### Tayahin Gawain 3

1. Maghanda ng isang buong papel at iguhit ang ninanais mong anyo/hitsura ni Fely na kasalungat sa binasang akda. Sa ilalim ng ginuhit mo, kung bibigyan ka ng

pagkakataon maging awtor ano ang gagawin mong wakas o katapusan ng kwento? Lagyan ng **pang-ugnay** ang mga pangungusap na isusulat at **salungguhitan** ang mga ito. (5 pangungusap)

Pamantayan

|  |  |  |  |  |
| --- | --- | --- | --- | --- |
|  | (5) | (3) | (1) | Puntos |
| Detalyado ang | Detalyado at | Hindi gaano | Hindi detalyado |  |
| mga sagot at | makatotohanan | detalyado at | ang sagot at |
| angkop ang | ang sagot at | hindi gaano | iilan lamang ang |
| mga pang- | angkop ang | kapani-paniwala | mga angkop na |
| ugnay na | mga pang- | ang sagot | pang-ugnay na |
| ginamit | ugnay na | ngunit angkop | ginamit |
|  | ginamit | ang mga pang- |  |
|  |  | ugnay na |  |
|  |  | ginamit |  |
| Organisado at | Organisado at | Hindi gaano | Hindi |  |
| may kaayusan | may kaayusan | organisado at | organisado ang |
| ang mga sagot | ang mga sagot | hindi gaanong | sagot at walang |
|  |  | maayos ang | kaayusan ang |
|  |  | mga sagot | mga ito |

|  |  |  |  |  |
| --- | --- | --- | --- | --- |
| Binigyang pokus ang larawang ginuhit at mga pangungusap na sinaad | Binigyang pokus ang larawang ginuhit at mga pangungusap na sinaad | Hindi gaanong binigyan ng pokus ang pagguhit at ang pagsulat ng mga pangungusap | Walang ginuhit na maayos at malayo ang mga pangungusap na ginawa |  |

MgaSanggunian:

Google (2019), [https://philnews.ph/2019/07/25/ano-ang-maikling-kwento-kahulugan-mga-](https://philnews.ph/2019/07/25/ano-ang-maikling-kwento-kahulugan-mga-halimbawa/) [halimbawa/](https://philnews.ph/2019/07/25/ano-ang-maikling-kwento-kahulugan-mga-halimbawa/)

Google (2011) <https://www.myph.com.ph/2011/10/ang-pang-ugnay.html#.X5NesohKjIU>

Google (2010) <http://magbasanatayo.blogspot.com/2010/06/ang-kwento-ni-mabuti.html>

Susi sa pagwawasto:

* 1. Ito ang taong nagmula sa ibang bansa na bumalik sa sariling bayan.
  2. Malaki ang pagbabago ni Fely. At nabigla ang mga kasamahan niya
  3. Marahil mahal ang pamasahe at lubhang abala sa trabaho
  4. Mahirap kaya nangangailangan ng maayos na sahod.
  5. Oo, sa kaniyang mga kilos.
  6. Kung kinakailangan oo, ngunit hindi naman kung kaya kong maghanap ng maayos na trabaho sa sarili kong bayan.
  7. Hindi ito kinikibo noong una.
  8. Oo, maaari sa lenggwaheng ginagamit maging sa kasuotan man at sa pag-uugali.
  9. Mayroon.
  10. Wag kalimutang umuwi sa pinanggalingan at tangkilikin ang sariling produkto.

**Gawain 2 at 3** (Sariling sagot ng mag-aaral at nasa guro kung paano ito itsetsek)

Inihanda ni:

**Patricia Maristhele M. Laxa**

Malabanias Integrated School

Isinumite kay:

**ROCHELLA C. DAVID**

EPSvr-Filipino

#### Filipino 9

**GAWAING PAGKATUTO MODYUL**

**Alamat**

Pangalan: Q3W6

Seksiyon: Petsa:

##### *Isaisip*

**Panimula (Susing Konsepto)**

Ang **alamat o *legend*** ay isang uri ng akdang pampanitikan na napapatungkol sa pinagmuan ng isang bagay, lugar, pangyayari o katawagan na binuo ng imahinasyon o kathang-isip lamang. Kakikitaan ito ng mga pangyayaring hindi nagaganap sa tunay na buhay. Puno ito ng pakikipagsapalaran at hiwaga. Kasasalaminan din ito ng kultura at kaugalian ng mga tao sa lugar na pinagmulan nito at higit sa lahat, kapupulutan ito ng aral.

Ang **pang-abay** ay salitang nagbibigay-turing sa pandiwa, pang-uri o sa kapwa pang- abay.

Halimbawa: *Sadyang* malusog ang kanyang pangangatawan.

(pang-abay) (pang-uri)

*Dahan-dahan* siyang pumasok sa loob ng bahay.

(pang-abay) (pandiwa)

*Talagang* mabagal umunlad ang taong tamad.

(pang-abay) (pang-abay)

Ilan sa mga uri ng pang-abay ay ang sumusunod:

**Pang-abay na Pamanahon**- ito ay nagsasaad kung kalian ginanap, ginaganap o gaganapin isang pangyayari. Maaari itong may pananda, walang pananda at nagsaad ng dalas.

* **may pananda** (nang, sa, noon, kung

kapag, tuwing, buhat, mula, umpisa, hanggang)

**kung** ngayon pa lang aalis, tiyak ay maaabutan na siya ng dilim sa daan.

* **walang pananda** (kahapon, kanina,

ngayon, mamaya, bukas)

***Kahapon*** nakipagkita si Jane sa kanyang tiya upang ihatid ang regalong galing sa kanyang ina.

* **nagsasaad ng dalas** (araw-araw,

buwan-buwan, taon-taon, oras-oras)

***Araw-araw*** niyang binibisita ang maysakit na ina.

**Pang-abay na Panlunan-** tumutukoy sa pook na pinangyarihan, pinangyayarihan at pangyayarihan ng kilos o pandiwa. Ito ay sumasagot sa tanong na ***saan.*** (sa, kay, kina)

Maraming masasarap na pagkaing itinitindang ***sa*** kantina. Nagpaluto ako ***kina*** Aling Nena ng masarap na kakanin. Ihahatid **ko** kay Michael ang aklat na ito.

**Pang-abay na Pamaraan-** naglalarawan kung paano naganap, nagaganap o ginanap ang kilos o pandiwa. Ito ay sumasagot sa tanong ***paano***. (nang, na/ng)

Niyakap niya ako **nang** mahigpit. Bakit siya umalis **na** umiiyak?



***Alamin***

#### KASANAYANG PAMPAGKATUTO AT KODA (MELCS)

* + Nabibigyang-kahulugan ang kilos, gawi

at karakter ng mga tauhan batay sa usapang napakinggan **F9PN -IIIf -53**

* + Napatutunayan ang pagiging makatotohanan/di-makatotohanan ng akda

#### F9PB -IIIf -53

* + Nagagamit ang mga pang-abay na pamanahon, panlunan at pamaraan sa pagbuo ng alamat **F9WG -IIIf -55**

##### *Suriin*

Basahin at unawaing mabuti ang alamat upang maunawaan kung paano ito naiiba sa iba pang uri ng akdang pampanitikan.

#### Alamat ni Prinsesa Manorah

(Salin ni: Dr. Romulo N. Peralta)

Isang alamat na nagpasalin-salin sa iba’t ibang panahon at henerasyon mula noong panahon ng Ayutthaya at nagbigay- inspirasyon kay Haring Rama V ng Thailand.

Si Kinnaree Manorah ay isang prinsesa ng alamat ng Thai at ang pinakabata sa pitong anak na *kinnaree* ng Haring Prathum at Reynang Jantakinnaree. Siya ay nakatira sa maalamat na kaharian ng Bundok Grairat. Ang pitong kinnaree ay kalahating babae at kalahating sisne. Sila’y nakalilipad at nagagawang itago ang kani-kanilang pakpak kung kanilang nanaisin.

Sa loob ng kahariang Krairat (Grairat), nakatago ang kagubatan ng Himmapan kung saan din namamahay ang mga nakatatakot na nilalang na hindi kilala sa daigdig ng mga tao. Sa loob ng kagubatan, nakakubli ang maganda at kaaya-ayang lawa kung saan ang pitong

kinnaree ay masayang dumadalaw lalo na sa araw ng Panarasi (kalakihan ng buwan). Sa di- kalayuan ng lawa, nakatira ang isang ermitanyo na nagsasagawa ng kaniyang meditasyon.

Isang araw, napadako ang isang binata habang naglalakbay sa kagubatan ng Himmapan. Siya ay si Prahnbun. Nakita niya ang pitong kinnaree na masayang nagtatampisaw sa ilog. Namangha siya sa nakabibighaning kagandahan ni Prinsesa Manorah. Naisip niya na kung mahuhuli niya ang prinsesa, dadalhin niya ito kay Prinsipe Suton, ang anak ng Haring Artityawong at Reyna Jantaivee ng Udon Panjah. Tiyak na matutuwa ang prinsipe at tuluyang mapapaibig ito sa prinsesa. Ngunit naitanong niya sa sarili kung paano niya ito mahuhuli.

Alam ni Prahnbun na may ermitanyong nakatira sa malapit ng kagubatan. Pinuntahan niya ito upang magpatulong sa kaniyang balak. Sinabi sa kaniya ng ermitanyo na napakahirap ang manghuli ng kinnaree dahil agad-agad itong lumilipad kapag tinatakot. Ngunit naisip ng ermitanyo na may isang dragon na nakatira sa pinakasulok-sulukan ng kagubatan na maaaring makatulong sa kanila. Nagpasalamat ang binata sa ermitanyo at nagmamadaling lumisan upang hanapin ang dragon.

Hindi natuwa ang dragon nang marinig ang balak ni Prahnbun, ngunit napapayag din itong bigyan niya si Prahnbun ng makapangyarihang lubid na siyang ipanghuhuli niya sa Prinsesa Manorah. Nagpasalamat ang binata at patakbong umalis na dala-dala ang makapangyarihang lubid at patagong tinungo ang ilog kung saan naglalaro ang mga kinnaree.

Habang abala sa paglalaro ang mga kinnaree, inihagis ni Prahnbun ang lubid at matagumpay na nahuli si Prinsesa Manorah. Ganun na lamang ang pagkaawa ng ibang mga kapatid ng prinsesa. Ngunit sila’y walang nagawa kundi agad- agad na lumipad dahil sa takot na sila rin ay paghuhulihin.

Itinali nang mahigpit ni Prahnbun ang pakpak ni Prinsesa Manorah upang hindi makawala at tuluyang madala pabalik sa Udon Panjah at maibigay kay Prinsipe Suton na noo’y naglalakbay rin sakay sa kabayo papunta sa kagubatan. Nakasalubong niya si Prahnbun dala-dala si Prinsesa Manorah. Agad-agad na naakit sa kagandahan ni Prinsesa Manorah ang prinsipe.

Nang isalaysay ni Prahnbun kay Prinsipe Suton ang dahilan kung bakit niya hinuli at dinala ang prinsesa sa harap niya, nagpasalamat ang prinsipe at binayaran siya nito ng napakalaking halaga. Nagbalik ang prinsipe sa kaniyang palasyo dala-dala si Prinsesa Manorah kung saan umusbong ang isang tunay na pag-ibig sa isa’t isa. Nang sabihin ng prinsipe sa kaniyang inang prinsesa at amang hari ang buong pangyayari, masayang- masaya sila at agad-agad nagbalak na magsagawa ng kasal para kina Prinsipe Suton at Prisesa Manorah.

Bumalik sila sa palasyo ng Udon Panjah kung saan isinagawa ang kasal at tuluyang namuhay nang masaya’t matiwasay habambuhay.

**GAWAIN 1:** Sagutin ang sumusunod na tanong sa iyong sagutang papel.

1. Sino ang pangunahing tauhan sa

alamat?

1. Ano ang pagkakaiba ng mga kinnaree sa

isang tao?

1. Ano ang dahilan ni Prahnbun kung bakit

nais niyang mahuli si Prinsesa Manorah?

1. Ano ang ginawang paraan ni Prahnbun

upang mahuli ang prinsesa?

1. Kung ikaw ang ermitanyo at dragon,

tutulungan mo rin ba si Prahnbun sa kanyang balak? Bakit?

1. Makatwiran ba ang pang-iiwang ginawa

ng mga kapatid ni Prinsesa Manorah sa kanya? Pangatwiranan ang sagot.

1. Sa iyong palagay, bakit pumayag si

Prinsesa Manorah na magpakasal sa Prinsipe?

1. Aling sa mga pangyayari sa alamat ang

makatotohan at hindi? Patunayan.

1. Batay sa iyong binasa, paano naiiba ang

alamat sa maikling kwento?

1. Kung bibigyan ka ng pagkakataon na

palitan ang wakas ng binasang alamat, paano mo ito wawakasan? Isalaysay.

#### Pagyamanin/Isagawa

**GAWAIN 2:** Batay sa binasang alamat, bigyang-kahulugan ang kilos, gawi o karakter ng mga tauhan.

1. Ang paghahangad ni Prahnbun na mahuli si Prinsesa Manorah.
2. Ang pagtulong ng ermitanyo at dragon kay Prahnbun.
3. Ang pagtakas na ginawa ng mga kapatid ni Prinsesa Manorah.
4. Ang pagbayad ng Prinsipe kay Prahnbun ng malaking halaga kapalit ni Prinsesa Manorah.
5. Ang suportang ibinigay ng mga magulang ng Prinsipe sa kasal nila ni Prinsesa Manorah.

 **Tayahin**

**GAWAIN 3.** Sumulat ng sariling alamat na binubuo ng 10- pataas na pangungusap.

Gumamit ng mga pang-abay sa pagsulat ng alamat. Isaalang-alang ang rubric na nasa ibaba.

|  |  |  |
| --- | --- | --- |
| **Puntos** | **Antas** | **Katangian ng Alamat** |

|  |  |  |
| --- | --- | --- |
| 9-10 | Napakahusay | * Buo ang kaisipan, kumpleto ang detalye, konsistent, malinaw (hindi na manghuhula pa ang babasa kung ano ang layunin ng sumulat), gumamit ng wastong balarila at bantas |
| 7-8 | Mahusay | * May kaisahan at sapat na detalye, may malinaw na intensyon, gumamit ng wastong bantas at balarila |
| 5-6 | Katamtaman | * Konsistent at may kaisahan ngunit kulang sa detalye, hindi   gaanong malinaw ang intensyon, gumamit ng wastong bantas at balarila. |
| 3-4 | Mahina | * Hindi ganap ang pagkabuo, kulang sa detalye, hindi gaanong malinaw ang intensyon, may ilang bantas at balarila na mali ang pagkakagamit |
| 1-2 | Napakahina | * Hindi buo, hindi konsistent, kulang na kulang sa detalye, malabo   ang intensyon, maraming bantas at balarila ang mali ang pagkakagamit. |

#### MGA SANGGUNIAN

Panitikang Asyano Modyul ng Mag-aaral sa Filipino 9 Kagawaran ng Edukasyon

Republika ng Pilipinas

https://[www.slideshare.net/carolenenicolas/pang-abay-26426663](http://www.slideshare.net/carolenenicolas/pang-abay-26426663)

**Susi sa pagwawasto**

**Gawain 1 at 2**: Pansariling kasagutan ng mga mag-aaral kaya’t nasa guro ang pagpapasasya sa pagmamarka.

**Gawain 3:** Bibigyan ng puntos ang gawaing ito sa pamamagitan ng rubric.

Inihanda ni: EUGENE M. CANLAS SST-III - RLLMHS

Isinumite kay ROCHELLA. DAVID

EPS 1 – Filipino

#### Filipino 9

**GAWAING PAGKATUTO MODYUL**

Pangalan: Q3W7

Seksiyon: Petsa:

##### *Isaisip*

**Panimula (Susing Konsepto)**

**Epiko-** isang mahabang tula na nagsasalaysay ng pakikipagsapalaran o mga ginawa ng isa o higit pang bayani o maalamat na mga nilalang. Ang salitang epiko ay mula sa salitang griyegong “epos” ng nangangahulugang salawikain o awit.

Ang pangkalahatang layunin ng epiko ay gumising sa damdamin upang hangaan ang pangunahing tauhan. Pinakamahalaga rito ay ang pagtatagumpay laban sa mga suliraning kinakaharap, lalong Magaling kung ganap ang pagtatagumpay laban sa matinding mga suliranin, dahil ito’y lalong makapagbibigay-buhay sa layunin nito. – Crisanto C. Rivera, 1982.



***Alamin***

#### KASANAYANG PAMPAGKATUTO AT KODA (MELCS)

* Nahuhulaan ang maaaring mangyari sa akda batay sa ilang pangyayaring napakinggan **F9PN-IIIg-h-54**
* Nailalarawan ang natatanging kulturang Asyano na masasalamin sa epiko **F9PB-IIIg- h-54**

Binabati kita dahil mahusay mong naisagawa ang mga gawain noong nakaraang linggo. Sa tingin ko ay may ideya kana sa ating paksang-aralin na tatalakayin.

#### Suriin

Basahing mabuti at unawain ang nilalaman ng Epiko at pagkatapos ay sagutin ang mga tanong ukol dito.

**Rama At Sita** (Isang kabanata ) Epiko - Hindu ( India)

(Isinalin sa Filipino ni Rene O. Villanueva)

Sa gubat tumira sina Rama, Sita at Lakshamanan nang ipatapon sila mula sa kaharian ng Ayodha. Minsan, isang babae ang dumalaw sa kanila. Hindi nila alam, nagpapanggap

lamang ang babae. Siya ay si Surpanaka, ang kapatid ni Ravana, na hari ng mga higante at demonyo. “ Gusto kitang maging asawa”, sabi nito kay Rama. “ Hindi maaari sabi ni Rama, “may asawa na ako.” Narinig ni Sita ang dalawa kaya lumabas siya. Niyakap ni Rama si Sita sa harap ni Surpanaka. Nagselos nang husto si Surpanaka. Sa galit ay bigla siyang naging higante. Nilundag niya si Sita para patayin. Pero mabilis na nayakap ni Rama ang asawa at agad silang nakalayo kay Surpanaka, siya namang pagdating ni Lakshamanan.

“Sige patayin mo siya!” sabi ni Rama. Binunot ni Lakshamanan ang kanyang espada at nahagip niya ang tenga at ilong ng higante. “Sino ang may gawa nito?”, sigaw ni Ravana nang makita ang ayos ng kapatid.

Nagsinungaling si Surpanaka kay Ravana para makaganti kay Rama. Sinabi niyang nakakita siya ng pinakamagandang babae sa gubat at inalok niya itong maging asawa ni Ravana pero tumanggi ang babae. Nang pilitin daw niya, tinagpas ng isang prinsipe ang kanyang ilong at tenga. “Tulungan mo ako, Ravana,” sabi pa nito. “Bihagin mo si Sita para maging asawa mo.” Naniwala naman si Ravana sa kuwento ng kapatid. Pumayag siyang ipaghiganti ito.

Ipinatawag ni Ravana si Maritsa. May galing si Maritsa na mabago ang sarili sa kahit anong anyo at hugis. Nang malaman ni Maritsa na sina Rama at Lakshamanan ang magkakalaban, tumanggi itong tumulong. “ Kakampi nila ang mga Diyos.”, Sabi ni Maritsa.

“Kailangan umisip tayo ng paraan kung paanong makukuha si Sita nang hindi masasaktan sina Rama.” Nakumbinsi naman si Ravana kaya nag-isip sila ng patibong para maagaw nila si Sita.

Isang umaga habang namimitas ng bulaklak, nakakita si Sita ng isang gintong usa. Tinawag agad niya sina Rama at Lakshamanan para hulihin ang usa na puno ng mamahaling bato ang sungay. “Baka higante rin iyan,” paalala ni Lakshamanan. Dahil mahal na mahal ang asawa, kinuha ni Rama ang kanyang pana at busog. “Huwag mong iiwan si Sita kahit ano ang mangyari,” bilin ni Rama sa kapatid. Parang narinig ng usa ang sinabi ni Rama. Agad itong tumakbo kaya napasigaw si Sita. “ Bilis! Habulin mo ang gintong usa!”

Matagal na naghintay ang dalawa pero hindi pa rin dumarating si Rama. Pinilit ni Sita si Lakshamanan na sumunod sa gubat. “Hindi, kailangan kitang bantayan,” sabi nito. Ilang oras pa silang naghintay nang bigla silang nakarinig ng isang malakas na sigaw. Napaiyak si Sita sa takot pero ayaw pa ring umalis si Lakshamanan kaya nagalit si Sita.” Siguro gusto mong mamatay si Rama para ikaw ang maging hari,” sabi nito kay Lakshamanan. Nasaktan si Lakshamanan sa bintang ni Sita. Para patunayang mahal niya ang kapatid, agad siyang sumunod sa gubat. Wala silang kamalay-malay na sa labas ay naghihintay si Ravana.

Sa gubat, napatay ni Ravana ang usa at bigla itong naging si Maritsa. Nagpanggap naman si Ravana na isang matandang paring Brahmin. Nagsuot ng kulay kahel na roba at humingi siya ng tubig kay Sita. Hindi nakapagpigil si Ravana. “ Bibigyang kita ng limang libong alipin at gagawin kitang reyna ng Lanka,” sabi ni Ravana. Natakot si Sita at nabitiwan ang hawak na banga!

Itinulak ni Sita si Ravana. Bumalik sa anyong higante si Ravana. Hinablot ni Ravana ang mahabang buhok ni Sita at isinakay sa karwaheng hila ng mga kabayong may malalapad na pakpak. Nagsisigaw at nanlaban si Sita pero wala siyang magawa. Lihim na nagsisi si Sita sa ginawa niya kina Rama at Lakshamanan. Itinapon niya ang mga bulaklak sa kanyang buhok. Nagdasal siya na sana ay makita iyon ni Rama para masundan siya at mailigtas.

Mula sa isang mataas na bundok, narinig ng isang agila ang sigaw ni Sita. Hinabol ng ibon ang karwahe ni Ravana. Pinagtataga ni Ravana ang agila at duguan itong bumagsak sa lupa.

Pabalik na sina Rama at Lakshamanan nang makita nila ang naghihingalong agila. “Dinala ni Ravana ang asawa mo sa Lanka,” sabi nito bago mamatay. Sinunog ng magkapatid ang bangkay ng agila. Pagkatapos ay naghanda sila upang sundan ang hari ng mga higante sa Lanka.Dinala ni Ravana si Sita sa Lanka, ang kaharian ng mga higante at demonyo. “Mahalin mo lang ako ay ibibigay ko sa iyo ang lahat ng kayamanan”, sabi ni Ravana. Pero hindi niya napasuko si Sita.

Hiningi ni Rama ang tulong ng hari ng mga unggoy para salakayin ang Lanka. Sa labanang naganap, maraming kawal na unggoy ang napatay pero mas maraming higante ang bumagsak na pugot ang ulo. Hinanap ni Rama si Ravana at silang dalawa ang naglaban.

Matagal na naglaban sina Rama at Ravana hanggang sa mapatay ni Rama ang hari ng mga higante. Tumakas ang iba pang mga higante nang makita nilang patay ang kanilang pinuno. Umiiyak na tumakbo si Sita sa asawa. Nagyakap sila nang mahigpit at muling nagsama nang maligaya.

#### Subukan Mo!

**GAWAIN 1:** Sagutin ang mga sumusunod na tanong at ilagay sa isang malinis na sagutang papel.

1. Ikuwento mo ang naganap na labanan nina Rama at Ravana.
2. Magbigay ng 2 dalawang katangian nina Rama at Ravana sa pakikipaglaban.
3. Isa-isahin ang mga pangyayaring nagpakita ng kabayanihan at kababalaghan ng mga tauhan.
4. Paano sinubok ang pagmamahalan nina Rama at Sita?
5. Ano ang iyong masasabi kung bakit sa una pa lang ay ayaw ng makipaglaban ni Maritsa sa magkapatid?
6. Paano napagtagumpayan ni Rama ang pakikipaglaban kay Ravana?
7. Ipaliwanag at bigyang patotoo ang pilosopiya ng India na: “Pinagpapala ng Diyos ang maganda, matalino, at kumikilos nang naaayon sa lipunan.

#### Pagyamanin / Isagawa

Basahin at unawain ang epikong galing sa Ifugao. Suriin kung ano ang pagkakatulad at pagkakaiba nito sa Rama at Sita. Isulat sa graphic organizer ang iyong kasagutan.

#### Epiko ni Aliguyon

( Epiko ng mga Ifugao)

Sa mga hinagdang taniman sa bulubundukin naninirahan si Aliguyon, isang mandirigmang Ifugao na mabilis at magaling sa paghawak ng sibat. Anak siya ni Antalan, isa ring mandirigma. Maagang natuto ng pakikipaglaban si Aliguyon sa tulong ng kanyang ama. Ang unang larangan ng digma ni Aliguyon ay ang matitigas na lupa sa tabi ng kanilang tahanan. Ang unang sandata niya ay ang trumpo at ang mga unang kalaban niya sa larong ito ay ang mga bata rin sa kanilang pook.

Kapag pinawalan ni Aliguyon ang kanyang trumpo, matining na matining na iikot ito sa lupa o kapag inilaban niya ito sa ibang trumpo, tiyak na babagsak na biyak ang laruan ng kanyang kalaban.

Tinuruan din siya ng kanyang ama ng iba’t ibang karunungan: umawit ng buhay ng matapang na mandirigma, manalangin sa Bathala ng mga mandirigmang ito, at matutuhan ang mga makapangyarihang salita sa inusal ng mga pari noong unang panahon.

Ikinintal ni Amtalan sa isip at damdamin ng anak ang katapangan at kagitingan ng loob. Talagang inihanda ng ama si Aliguyon upang maipaghiganti siya ng anak sa matagal na niyang kaaway, kay Pangaiwan ng kabilang nayon. Nang handang-handana si Aliguyon, nagsama siya ng iba pang mandirigma ng kanilang nayon at hinanap nila ang kalaban ni Antalan. Subalit hindi si Pangaiwan ang natagpuan nila kundi si Dinoyagan, ang anak na lalaki nito. Mahusay din siyang mandirigma, tulad ni Aliguyon.

Inihanda rin siya ng kanyang ama sapakikipaglaban upang maipaghiganti siya ng anak sa kalaban niyang si Antalan.

Kaya anak sa anak ang nagtagpo. Kapwa silang matatapang, kapwa magagaling sa pakikipaglaban lalo na sa paghawak ng sibat.

Itataas ni Aliguyon ang kanyang sibat. Nangingintab ito lalo na kung tinatamaan ng sikat ng araw. Paiikutin ang sibat sa itaas saka mabilis ang kamay ng binatang kalaban. Aabangan ng matipunong kanan ang sibat na balakitimo sa kanyang dibdib.

Tila kidlat na paroo’t parito ang sibat. Maririnig na lamang ang hangin nito at nagmistulang awit sa hangin.

Nanonood ang mga dalagang taga-nayon at sinusundan ng mga mata ang humahanging sibat. “Saksakin mo siya, Dinoyagan!” Sasawayin sila ng binata, “Kasinggaling ko siya sa labanang ito.”

Araw-araw ay nagpatuloy ang kanilang laban hanggang sa ito’y inabot ng linggo, ng buwan. Kung saan-saan sila nakarating. Nagpalipat-lipat ng pook, palundag lundag, patalon-talon sa mga taniman.

Namumunga na ang mga palay na nag sisimula pa lamang sumibol nang simulan nila ang labanan. Inabot ng taon hanggang sa sila’y lubusang huminto ng pakuluan ang sibat. Walang nasugatan sa kanila. Walang natalo.

Naglapit ang dalawang mandirigma. Nagyakap at nagkamayan, tanda ng pagkakaibigan at pagkakapatiran. Dakila si Aliguyon. Dakila si Dinoyagan.

Ipinangako nilang sa oras ding iyon nalilimutin na ang alitan ng kanilang mga ama.

Nagdiwang ang lahat.

Sa kani-kanilang nayon, tinuruan nina Aliguyon at Dinoyagan ang mga tao tungkol sa marangal na pamumuhay, karangalan, at katapangan ng mga mandirigma, at pagmamahal at pagmamalasakit sa Inang Bayan.

Kahit na sila’y pumanaw, binuhay ng mga Ifugao ang kanilang kadakilaan. Inaawit ang kanilang katapangan. Hindi mawawala sa puso at kasaysayan ng mga Ifugao ang kagitingan ng dalawang mandirigma. Nagpasalin-salinsa mga lahi ng Ifugao, ng mga Pilipino ang dakilang pamana ng mga dakilang mandirigma.

Lalong nagkalapit ang damdamin ng dalawang mandirigma nang mapangasawa si Aliguyon si Bugan, ang kapatid ni Dinoyagan at nang maging kabiyak ng dibdib ni Dinoyagan ang kapatid ni Aliguyon. Nanirahan sila sa kani-kanilang nayon. Doon sila namuhay nang maligaya.

Doon lumaki ang kani-kanilang mga supling. Kung may pista o anumang pagdiriwang sa kanilang nayon, buong kasiyahang pinanonood ng mga taga-nayon ang dalawa lalo na kung sila’y sumasayaw.

Kung mahusay sila sa pakikidigma ay mahusay din sila sa pagsasayaw. Lumulundag sila at pumailanlang na parang maririkit na agila.Lumulundag sila at pumailanlang na parang maririkit na agila.


[http://www.Panitikan.com..ph](http://www.Panitikan.com.ph/) 2019-2020

#### GAWAIN 2

**Pagpapahalaga sa akda :** Sagutin sa isang malinis na papel.

1. Paano nagkakatulad ang epiko ng mga bansa sa Timog Silangang-Asya? gamitin ang Venn Diagram

Pagkakatulad



Pagkakaiba

Pagkakaiba

pagkakatulad

EPIKO NI ALIGUYON

RAMA AT SITA

- Hindi makatotohanan ang mga pangyayari kagaya na lamang na higante ang kaniyang mga kalaban.

- Nakikipaglaban si Rama upang makasama muli at mailigtas si Sita.

- Sinaunang panahon ang naging tagpuan nila at lubhang makatotohanan ang mga pangyayari.

- Nakikipaglaban si Aliguyon upang maipakita ang tapang at lakas sa kaniyang ama.

- Nakipaglaban sila upang mailigtas ang kanilang minamahal.

1. Masasalamin ba sa dalawang epikong iyong nabasa ang kulturang Asyano? Patunayan.

#### Tayahin

Kahanga-hanga! Alam kong nasagot mo nang maayos ang mga gawain dito. Malapit kana sa tuktok ng tagumpay! Ito na ang huling bahagi ng ating aralin. Batid kong magtatagumpay ka sa ating itinakdang layunin!

**GAWAIN 3:** Gamit ang isang malinis na papel, isulat mo ang iyong mga naging karanasan sa buhay na nag papakita na ikaw ay isang bayani. (Tandaan, hindi kinakailangang gumawa ng malaking bagay upang ikaw ay maturingang isang bayani.) Ano ang naging epekto nito sa iyong buhay?

#### RUBRIK

|  |  |  |  |
| --- | --- | --- | --- |
| **PUNTOS** | **10** | **7** | **3** |
| **NILALAMAN** | Ang mensahe ay mabisang naipakita. | Di-gaanong naipakita ang mensahe. | Walang mensaheng naipakita |
| **PAGKAMALIKHAIN** | Makabuluhan ang bawat talata dahil sa husay ng pagpapaliwanag. | Bawat talata ay may sapat na detalye. | May kakulangan sa detalye. |
| **KALINISAN** | Malinis na malinis ang pagkakagawa. | Malinis ang pagkakagawa. | Di-gaanong malinis ang pagkakagawa. |

**MGA SANGGUNIAN**

Panitikang Asyano- Ikasiyam na Baitang Modyul ng Mag-aaral sa FILIPINO Unang Edisyon 2014

*[http://www.Panitikan.com..ph](http://www.Panitikan.com.ph/) 2019-2020*

#### SUSI SA PAGWAWASTO

**GAWAIN 1, 2 at 3**: Sariling kasagutan ng mga mag-aaral.

Inihanda ni: Isinumite kay:

**KAREN P. CUPIDO ROCHELLA C. DAVID**

Teacher III – Filipino EPSvr I- Filipino

#### Filipino 9

**GAWAING PAGKATUTO MODYUL**

**Epiko**

Pangalan: Q3W8

Seksiyon: Petsa:

 ***Isaisip***

# Panimula (Susing Konsepto)

***Magandang araw sa iyo!*** Binabati kita at ikaw ay nasa huling lingo na ng ating aralin. Ating palawakin ang iyong nalalaman ngunit sa puntong ito, pag-aaralan natin ay gramatika na kung saan ikaw ay maghahambing at maglalarawan. Tayo na!

#### Dalawang Uri ng Paghahambing

1. **Pahambing o Komparatibo ginagamit** kung naghahambing ng dalawang magkaibang antas o lebel ng katangian ng tao, bagay, ideya , pangyayari, at iba pa.May dalawang uri ang kaantasang pahambing:
   1. **Paghahambing na magkatulad-** Ginagamit ito kung ang dalawang pinaghahambing ay may patas na katangian. Ginagamitan ito ng mga panlaping ka, magka, ga, sing, kasing, magsing, magkasing, at mga salitang paris, wangis/ kawangis, gaya, tulad, hawig/ kahawig, mistula, mukha/ kamukha.

**ka-** nangangahulugan ng kaisa o katulad

Halimbawa: Ang Singapore ay dating kabilang sa Malaysia.

**magka-** nangangahulugan din ng kaisahan o pagkakatulad. Halimbawa: Magkamukha lamang ng kultura ang India at Singapore.

**sing- (sin- /sim) gaya rin ng ka-,** nagagamit ito sa lahat ng uri ng pagtutulad.

Halimbawa: Magkasingganda ang India at Singapore.

Ang maramihang **sing-** ay naipapakita sa pag-uulit ng unang Pantig ng salitang-ugat. Muli, wala ang ganitong pattern sa mga rehiyon ng bansa na hindi gumagamit ng reduplikasyon.

**kasing- (kasin- /kasim-)** ang paggamit at kahulugan ay katulad din ng sing, (sin/sim). Pansining kapag ginamit sa pangungusap, ganito

ang pattern ng pagkabuo: kasing + s.u + ng/ ni + pangngalan + si/ ang

+ pang.

Halimbawa: Kasimbilis ng kidlat ang pagsulong ng bayang ito sapagkat sila ang sentro ng teknolohiya.

**magsing-(magkasing-/magkasim)** ang pinagtutulad ay napipisan sa paksa ng pangungusap.

Halimbawa: Ang dalawang bansa ay magkasingyaman.

**Ga/ gangga-** nangangahulugan ng gaya, tulad, para,paris Halimbawa: Gamundo ang pagpapahalaga nila sa kalayaan sa wika at relihiyon upang magkaroon ng pagkakaisa.

* 1. **Paghahambing na Di-Magkatulad** kung nagbibigay ito ng diwa ng pagkakait, pagtanggi o pagsalungat sa pinatutunayang pangungusap.

#### May dalawang uri ang hambingang di magkatulad:

* + 1. **Hambingang Pasahol-** May mahigit na katangian ang pinaghahambingan sa bagay na inihahambing. Ginagamit ang mga sumusunod upang maipakita ang ganitong uri ng paghahambing.

**Lalo -** nangangahulugan ng pagdaragdag o pagpapahigit sa kulang na katangian. Sinusundan ito ng katuwang na panghambing na kaysa kay kung ngalang tao ang pinaghahambing, /kaysa / kaysa sa kung ngalang bagay / pangyayari.

**Di-gasino -** tulad ng ginagamit sa paghahambing ng uri o katangian ng mga tao. Sinusundan ito ng alinman sa mga katagang naghahambing, kabilang ang gaya,tulad, para o paris na sinusundan ng panandang ni.

**Di-gaano -** tulad ng- tulad din ng di-gasino subalit sa mga hambingang bagay lamang ginagamit.

**Di-totoo-** nangangahulugan ng pagtawad o pagbabawas sa karaniwang uri. Nagagamit itong pamalit sa di-gasino at di-gaano.

* + 1. **Hambingang Palamang-** may mahigit na katangian ang inihahambing sa bagay na pinaghahambingan. Naipakikita ito sa tulong ng sumusunod:

**Lalo** – Ang diwa ng paghahambing ay magiging kalamangan at di kasahulan kung ang sinasamahang pang-uri ay nagpapahayag ng kalakhan, kataasan, kalabisan o kahigtan. Muli, katuwang nito ang kaysa/kaysa sa/kay.

Halimbawa: Lalong maunlad ang isa kaysa sa isa.

**Higit/mas…kaysa/kaysa sa/kay:** sa sarili ay nagsasaad ng kalamangan kung ginagamit ito sa paghahambing.

Halimbawa: Higit na malinis ang isa sa isa.

**Labis**-tulad din ng higit o mas

Halimbawa: Labis ang kanilang pagmamahal sa bayan.

**Di-hamak**-kung ginagamit ay karaniwang isinusunod sa pang-uri Halimbawa: Di-hamak na mapuputi ang Singaporean sa nga Hindu.

202

* + 1. **Modernisasyon/katamtaman:** Naipakikita ito sa pag-uulit ng pang-uring may panlaping **ma-**, sa paggamit ng salitang medyo na sinusundan ng pang-uri, sa paggamit ng katagang may na sinusundan ng pang-uring nabuo sa pamamagitan ng mga panlaping kabilaang **ka- han.**



***Alamin***

##### *Sa pagtatapos ng modyul na ito ikaw ay inaasahang:*

* + - * Natutukoy at nabibigyang-katangian ang isa sa mga itinuturing na bayani ng alin mang bansa sa Kanlurang-Asya. ***– (F9PS-IIIg-h-56)***
      * Nagagamit ang mga angkop na salita sa paglalarawan ng kulturang Asyano at bayani ng Kanlurang Asya. ***– (F9PS-IIIg-h-56)***

 **Suriin GAWAIN 1**

**PANUTO:** Basahin at unawain ang sumusunod na mga pangungusap at isulat sa iyong malinis na sagutang papel kung **Magkatulad** o **Di-magkatulad.**

1. Higit na maraming mag-aaral ang nakilahok sa paligsahan ngayon kaysa nakalipas na taon.
2. Si Mario ay di-gasinong masipag na gaya ni Caloy.
3. Si Juan ay kasinggaling ni Danilo sa pagsayaw.
4. Ang nakita naming buwaya sa lawa ay kasinlaki ng bangka.
5. Ang pagsusulit natin ay di-lubhang mahirap na tulad ng nakaraang pagsusulit.
6. Kasimbata ng anak niya ang pamangkin ko.
7. Ang ani ng mga magsasaka ay mas masagana ngayon kaysa nakaraang taon.
8. Di-hamak na malawak ang lupain niya kaysa bukid ni Mang Tonyo.
9. Ang magkaibigan ay magkasintangkad.
10. Gabutil ang yelong umulan sa Iloilo.



#### Pagyamanin / Isagawa

**GAWAIN 2**

**PANUTO:** Ngayon, ikaw ay babasa at uunawa ng isang teksto. Pagkatapos basahin, inaasahan na makasusulat ka ng 10 pangungusap na nagpapakita ng pagkakatulad at di- pagkakatulad ng kultura ng mga bansang nabangit mula sa teksto. Isulat ang mga iyong sagot sa malinis na sagutang papel.

#### Nagkakaiba,Nagkakapareho sa Maraming Aspekto

Isa ang India sa mga bansang nasa Timog Asya. Hindi lingid sa karamihan na ang bansang ito ay may napakaraming tradisyon. Halos sa loob ng apat na libong taon ay tila hindi nagbago ang mga kinagisnang tradisyon ng mga Hindu. Ang mga ito ang pumukaw sa interes ng mga dayuhang manlalakbay. Nagtatanong, nagtataka kung ano nga ba ang ibig sabihin ng mga ito. Halimbawa, ang Namaskar o Namaste ay ang pinakatanyag na uri ng pagbati ng mga Hindu. Ito ay parehong isinasagawa kapag bumabati sa pagdating o kaya ay namamaalam. Pinagdaraop nila ang kanilang dalawang palad at inilalagay sa ibaba ng mukha.

Samantala, kabilang naman sa Silangang Asya ang bansang Singapore. Dati itong kabilang sa bansang Malaysia ngunit nagsarili lamang noong 1965. Iba-iba ang nasyonalidad at kultura ng mga naninirahan sa bansang ito subalit lahat ay may kalayaan sa wika at sa relihiyon upang magkaroon ng pagkakaisa. Iginagalang ng bawat isa ang paniniwala ng iba kaya’t kahit magkakaiba ang paniniwala ng mga Singaporean, hindi ito naging hadlang sa kanilang pag-unlad. Sa halip na magkawatak-watak, humanap sila ng paraan upang makita ang magagandang katangian ng kanilang kultura para mapaunlad pa ang kanilang bansa. Bukas na bukas sa pagbabago at kaunlaran ang bansang ito kaya maraming dayuhan mula sa mayayamang bansa ang nangangalakal dito kahit pa mahigpit ang pagpapatupad ng kanilang mga batas dito. Mahigpit na sinusunod ng lahat ang mga batas maging ng mga mamamayan o ng mga dayuhan man. Sadyang mabilis ang pagsulong ng kaunlaran sa bansang ito. Idagdag pa ang katotohanang isa ito sa mga sentro ng teknolohiya.

Sa dalawang bansang nakapaloob dito, maaaring may mas nakahihigit sa kanilang mga katangian bilang isang bansa. Maaaring pareho sila sa ibang bagay subalit may mga pagkakaiba. Halimbawa,higit na mas mabilis ang pag-unlad ng isa sa isa, lalong maraming tradisyon ang isa sa isa, parehong maunlad sila pagdating sa wika, at pareho itong kabilang sa bansang Asya. Nagkakaiba man sa maraming bagay,nagkakatulad naman sa ibang

aspekto.



**Tayahin**

#### GAWAIN 3

**PANUTO:** Batid kong sa modyul na ito , naisagawa mo nang maigi ang mga nakaraang gawain. Sa puntong ito, ilarawan mo ang mga karakter/tauhan gamit ang mga angkop na salita sa paglalarawan, mula sa kuwentong epiko na iyong nabasa noong nakaraang linggo na may pamagat na “Rama at Sita”. Gawin ito sa iyong malinis na sagutang papel.

|  |  |
| --- | --- |
| **RAMA** | **RAVANA** |
| 5 paglalarawan | 5 paglalarawan |

#### Susi sa pagwawasto:

Gawain 1

|  |  |
| --- | --- |
| 1. Di-magkatulad 2. Di-magkatulad 3. Magkatulad 4. Magkatulad 5. Di-magkatulad | 1. Magkatulad 2. Di-magkatulad 3. Di-magkatulad 4. Magkatulad 5. Magkatulad |

**Gawain 2 at 3:** Galing sa mag-aaral ang mga sagot.

Inihanda ni:

**RALPH S. GEGANTE**

Isinumite kay:

**ROCHELLA DAVID**

EPS1–Filipino